Ezana Aksumski - Wikipedija, prosta enciklopedija

# Ezana Aksumski

### Iz Wikipedije, proste enciklopedije

Ezana Aksumski (tudi Aezana, Ezena, Azanas) (amharsko እዛና), aksumitski kralj, * okoli 330, † okoli 356.

Ezana je bil kralj Aksumitskega kraljestva, ki se je razprostiralo v današnji Eritreji, severni Etiopiji, Jemnu, severni Somaliji, Džibutiju, severnem Sudanu in južnem Egiptu. Sam je zase uporabljal naziv »kralj Sabe in Salhena, Himjarja in Dhu-Rajdana.« Po izročilu je Ezana še kot otrok nasledil svojega očeta Ela Amida. Njegova mati Sofja je bila regentkinja. Ezano so krstili kot Abreha.

Ezanov obelisk v Aksumu
Grški napis Ezane, kot ga je navedel angleški egiptolog Henry Salt

Ezana je bil prvi aksumski monarh, ki je sprejel krščanstvo, in prvi po Zoskalesu, ki so ga omenjali sočasni zgodovinarji. Stuart C. Munro-Hay ga je zaradi tega označil kot »najznamenitejšega aksumitskega kralja pred Kalebom.« Ezana je imenoval za voditelja Etiopske cerkve svojega učitelja, grško-sirijskega duhovnika Frumencija. Ohranilo se je pismo arijsko-rimskega cesarja Konstantina II., naslovljeno Ezanu in njegovemu bratu Sazanasu, kjer je navedena zahteva, da pride Frumencij v Aleksandrijo na izpraševanje o doktrinarnih napakah. Munro-Hay predvideva, da je Ezana zavrnil to zahtevo ali jo je celo prezrl. Leta 327 je tedanji aleksandrijski patriarh Atanazij imenoval Frumencija za prvega škofa.

Ezana se je napotil na več vojaških odprav, ki jih je opisal v svojih napisih. Pri Meroeu so našli par napisov v gizu, ki govorita o vojaškem posegu v 4. stoletju, ali med Ezanovim vladanjem, ali pa med vladanjem predhodnika Ousanasa. Nekateri pojasnjujejo ta napisa kot dokaz, da so Aksumiti uničili Kušitsko kraljestvo, drugi pa pojasnjujejo, da arheološki dokazi nakazujejo na gospodarski in politični padec Meroea okoli leta 300.

Na nekaterih kovancih iz njegovega časa se pojavlja geslo v grščini TOYTOAPECHTHXWPA - »Naj to zadovoljuje ljudi«. Munro-Hay pravi, da je to geslo »bolj privlačna posebnost aksumitskega kovanja denarja, ki daje občutek kraljevske skrbi in odgovornosti do ljudskih želj in zadovoljstev.« V poznih 90. letih 20. stoletja so našli več kovancev z njegovim imenom na arheoloških najdiščih v Indiji, kar nakazuje trgovinsko izmenjavo med deželama. Pozornost zbuja pojava na kovancu s poganskim motivom diska in polmeseca, ki se prepletata s križem.

Ezanu pripisujejo tudi gradnjo več zgradb in obeliskov, ki so značilni za aksumitsko umetnost. Najznamenitejši še nepoškodovan se nahaja v Aksumu.

Vzpostavljeno iz »http://sl.wikipedia.org../../../e/z/a/Ezana_Aksumski_d8f8.html«

Kategorija: Aksumitski kralji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Deutsch
- English
- Français
- Nederlands
- Italiano